**Frantz Kruger** (s. 22. toukokuuta 1975 Kempton Park, Etelä-Afrikka) on eteläafrikkalaislähtöinen suomalainen kiekonheittäjä. Krugerilla on hallussaan kiekonheiton sekä Afrikan että Suomen ennätys.

Kruger avioitui kolmiloikkaajan ja pituushyppääjän Heli Krugerin (o.s. Koivula) kanssa kesäkuussa 2003. Heillä on kaksi lasta. He hakivat avioeroa vuonna 2015. Suomen kansalainen Kruger on ollut kesäkuusta 2007 lähtien.

203 cm pitkän Krugerin suurimpia saavutuksia ovat pronssimitali Sydneyn kesäolympialaisissa vuonna 2000, Kansainyhteisön mestaruus 2002 Manchesterissa sekä Kansainyhteisön kisojen hopea 1998 Kuala Lumpurissa. Afrikan mestaruuden hän on voittanut kahdesti vuosina 1998 ja 2004. Junioreiden maailmanmestaruuden hän voitti 1994.

Kruger sijoittui maailmancupissa kolmanneksi 1998 ja toiseksi 2002. MM-kilpailuissa hän karsiutui loppukilpailusta Sevillassa 1999, oli kahdeksas Edmontonissa 2001 sekä kuudes Pariisissa 2003 ja Helsingissä 2005. Ateenan olympialaisissa 2004 hän sijoittui viidenneksi. GP-finaalissa 2001 hän oli kolmas. 

Krugerin henkilökohtainen ennätys on 26. toukokuuta 2002 Salon-de-Provencessa heitetty 70,32, joka on voimassa oleva Afrikan ennätys.

Ura suomalaisena
----------------

Etelä-Afrikan ja Suomen yleisurheiluliitot sopivat Krugerin kansalaisuuden vaihtamisen, ja näin hän olisi voinut edustaa Suomea arvokilpailuissa aikaisintaan kesäkuusta 2008 lähtien IAAF kuitenkin päätti kokouksessaan 20. elokuuta 2007 poistaa siirtymäajan Krugerilta ja antoi hänelle luvan osallistua Osakan MM-kisoihin 2007, joissa hän kuitenkin jäi karsintaan. Kalevan kisoihin ja Ruotsi-otteluun Kruger oli saanut edustusoikeuden jo joulukuussa 2006.

Seuratasolla Kruger edustaa Vasa Idrottssällskapia. Hän voitti Suomen mestaruuden Kalevan kisoissa 2007, 2008 ja 2010 sekä saavutti hopeaa vuonna 2009. Hän heitti 15. syyskuuta 2007 Helsingborgissa 69,97 metriä ja rikkoi Timo Tompurin nimissä olleen Suomen ennätyksen 35 sentillä. Pekingin olympialaisissa 2008 Kruger sijoittui yhdenneksitoista heittämällä 61,98 metriä. Berliinin MM-kilpailuissa 2009 hän oli kahdestoista. Barcelonan EM-kilpailuissa 2010 hän karsiutui loppukilpailusta.

Kruger lopetti urheilu-uransa ensimmäisen kerran kauden 2010 jälkeen. Urheilu-uransa jälkeen hän toimi markkinointitehtävissä teollisuuskonserni ABB:lla. Kruger palasi kuitenkin kilpakentille Kalevan kisoissa vuonna 2016 ja tuli toiseksi tuloksella 57,70 metriä. Hän heitti myös yleisurheilun Suomi–Ruotsi-maaottelussa syyskuussa 2016 ja sijoittui neljänneksi tuloksella 59,25 metriä, joka oli myös hänen kauden paras heittonsa. Vuoden 2017 Kalevan kisoissa Kruger voitti kultaa tuloksella 57,35 metriä. Vuoden 2018 Kalevan kisoissa Kruger voitti kultaa tuloksella 57,12 metriä ja vuoden 2020 Kalevan kisoissa tuloksella 58,38 metriä. Tuolloin hänestä tuli 45-vuotiaana nykyisin lajiohjelmassa olevien lajien vanhin Kalevan kisoissa mestaruuden voittanut urheilija. Hän voitti myös Suomen-mestaruudet 2021 tuloksella 59,61, 2022 tuloksella 59,10 ja yhdeksännen mestaruutensa 2023 tuloksella 58,69.

Valmennusura
------------

Kruger toimi kiekonheittäjä Sanna Kämäräisen valmentajana syksystä 2015 alkaen.

Lähteet
-------

1. 1 2  Discus Throw - men - senior - outdoor All time best IAAF. Viitattu 19.8.2013. (englanniksi)
2. ↑  Suomen ennätykset Tilastopaja. Viitattu 19.8.2013.
3. ↑  Heli Koivula menee lauantaina naimisiin *Ilta-Sanomat*.  28.6.2003. Viitattu 21.7.2017.
4. ↑  Urheilun unelmapari eroaa! Yli 10 vuoden avioliitto ohi  20.8.2015. mtv.fi. Viitattu 21.7.2017.
5. ↑  Frantz Kruger sai Suomen kansalaisuuden
6. ↑  Kruger ei todennäköisesti mukana MM-Osakassa  13.6.2007. MTV3. Viitattu 13.6.2007.
7. ↑  Krugerille edustusoikeus MM-Osakaan  20.8.2007. Yle. Viitattu 20.8.2007. [vanhentunut linkki]
8. ↑  Franz Kruger vahvistaa maajoukkuetta  14.12.2006. Yle Urheilu. Viitattu 12.3.2007.
9. ↑   [vanhentunut linkki]
10. ↑  Discus Men Qualification *European Athletics*.  31.7.2010. Viitattu 2.8.2010. (englanniksi)
11. ↑  Urheilijan ura lajissa: Kiekko/DT Tilastopaja. Viitattu 19.8.2013. [vanhentunut linkki]
12. ↑  Frantz Kruger, 45, on edelleen mahtitikissä ja tienaa elantonsa suuryrityksessä – "En juo enkä polta tupakkaa" *www.iltalehti.fi*. Viitattu 13.8.2020.
13. ↑  41-vuotias Kruger palasi kuuden vuoden tauon jälkeen – SM-hopeaa
14. ↑  Nyt väännettiin puukkoa haavassa! Ylivoimainen ruotsalainen heitti piikin suomalaisyleisölle *iltalehti.fi*. Viitattu 4.9.2016.
15. ↑  Kruger, 42, vei vielä kerran SM-kiekkokultaa
16. ↑  LIVE: Kalevan kisojen ilta huipentuu naisten pika-aitojen mestaruustaisteluun *yle.fi*. Viitattu 20.7.2018.
17. ↑  Frantz Kruger, 45, teki historiaa – kiekonheittäjästä tuli kaikkien aikojen vanhin Kalevan kisojen voittaja: "Anteeksi Pertti" *yle.fi*.  14.8.2020. Viitattu 14.8.2020.
18. ↑  Frantz Kruger Tilastopaja (vaatii kirjautumisen, maksullinen palvelu).
19. ↑  Krugerille kahdeksas mestaruus *Yle Urheilu*.  5.8.2022. Viitattu 30.7.2023.
20. ↑  Krugerille yhdeksäs Suomen mestaruus kiekossa *Yle Urheilu*.  27.7.2023. Viitattu 30.7.2023.
21. ↑  Kämäräinen kurottaa huipputasolle Krugerin opeilla *Etelä-Suomen Sanomat*.  2.11.2015. Viitattu 25.1.2016.

Aiheesta muualla
----------------

* Frantz Kruger Tilastopaja (vaatii kirjautumisen, maksullinen palvelu).
* Frantz Kruger Kansainvälinen yleisurheiluliitto.  (englanniksi)

  


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |